ความเดิมตอนที่แล้ว
เรย์ ไวแอตต์เปิดโรงอาหาร คุณเสียเงินไปทุกวันนะ
- เลิกจ้างผม - ไม่มีทาง
- ฉลองให้คู่รักคู่นี้ - ผมต้องไป
ไวแอตต์ไม่ขอโทษ
ฉันนึกว่าแม่เธอเสีย
แม่ยังไม่ตายครับ
จัดการทั้งสองคนซะ
ไม่น่าให้คุณกล่อมจนฉันยอมกลับโฮป แวลเลย์
สิ่งที่คุณไม่น่าทำคือตกลงจะปกปิดอาชญากรรม
ถ้าคุณไม่มายุ่ง ฉันคงได้กลับบ้านอย่างปลอดภัย
แต่ไม่หรอก คุณต้องเป็นวีรบุรุษ
ตอนนี้เรย์ ไวแอตต์ก็อยากฆ่าฉัน
คุณเป็นคนเดียวที่ทำให้เรย์ ไวแอตต์ติดคุกได้
คุณคิดว่าเขาจะลืมเรื่องคุณเหรอ
แล้วเราจะทำยังไงต่อ ภาวนาให้มีปาฏิหาริย์เหรอ
เราไม่ต้องใช้ปาฏิหาริย์
- เราต้องใช้แค่... - บัญชี ฉันรู้น่า
คุณยังจำได้ใช่ไหมว่าฝังมันไว้ตรงไหน
ก็ต้องได้สิ
- ขอโทษที วันนี้ฉันสาย - ไม่เป็นไรครับ
คุณทอมป์สันมากินข้าวเช้า
เขาเจ้ากี้เจ้าการเรื่องไข่มาก
เขาดูชอบแบบกรอบๆ เหมือนอย่างเจ้าตัว
อย่างน้อยเราก็มีลูกค้า เพราะคุณโฆษณาแท้ๆ
ธุรกิจเริ่มจะกระเตื้อง
คุณมองโลกในแง่ดี
สัปดาห์นี้นมเราหมดแล้ว
มันต้องมีความหมายสิ
มันน่าจะหมายความว่าโคดี้ชอบกินคุกกี้จุ่มนม
เอาอย่างนี้ดีกว่า คุณเอาจานไปเสิร์ฟคุณกรอบ
ผมจะวิ่งไปซื้อนมให้โคดี้จากร้านพาณิชย์
ตกลง
นี่ค่ะ คุณทอมป์สัน
ขอให้อร่อย
ดูคุณต้องการกาแฟเพิ่ม
ฉันเขียนจดหมายหาแจ็กอีกฉบับ แต่ไม่รู้จะเขียนอะไรดี
ก็เขียนว่า "ฉันรักคุณ" ได้เสมอ
- ฉันอยากให้เขาตอบมาบ้าง - เขาจะตอบ
ในระหว่างนั้น มาวางแผนงานแต่งงานกัน
ก็ดีกว่ามานั่งกังวล ซึ่งตอนนี้ฉันทำเป็นแค่นั้น
ทั้งเรื่องแจ็ก เรื่องเด็กๆ
พี่น้องไวแอตต์เหรอ
- ได้ข่าวจากพ่อพวกแกหรือยัง - เห็นว่าเขาจะกลับมาเช้านี้
เขาต้องคุยกับพวกแกเรื่องแม่
ฉันว่าแชดน่าจะโอเค แต่เอิร์ลยังเจ็บฝังใจ
มันยากมากนะคะเวลามีคนจากไป
พูดเหมือนคนที่คิดถึงคนรัก
ทุกนาทีในทุกๆ วัน
คาร์สัน
คุณมาทำอะไรที่นี่
ผมมาเตือน เรื่องมันยังไม่จบ
คดีปิดไปแล้ว
มาร์ลีสไม่ยอมปล่อย เธอว่าจ้างนักสืบ
เธอรู้ไหมว่าผมอยู่ไหน
ผมไม่รู้ แต่ถ้าถามผม เธอไม่มีวันหยุดจนกว่าชีวิตคุณจะป่นปี้
ก็ไม่น่าแปลกใจสินะ
เรารู้จักกันมานาน เพื่อนรัก ผมว่าคุณควรจะรู้เอาไว้
ขอบคุณ คุณไปก่อนที่ทุกคนจะรู้ดีกว่า
- ศาสนาจารย์ - คุณเชเพิร์ด
นี่เพื่อนผม ดีน เราทำงานที่ทางรถไฟด้วยกัน
ยินดีที่ได้รู้จัก ดีน
ผมเพิ่งขี่ม้าไปอัลเบิร์ต ฟอลส์เพื่อวางทางรถไฟ
ไม่คิดว่าทางรถไฟไปถึงอัลเบิร์ต ฟอลส์ด้วย
สงสัยจะมีบางอย่างที่ศาสนาจารย์ก็ไม่รู้
(เมื่อดวงใจเพรียกหา)
ฉันดีใจที่คุณมา คุณไวแอตต์
ตารางผมก็กลับมาวันนี้อยู่แล้ว
แต่ก็ต้องขอบอกว่า โทรเลขคุณทำผมประหลาดใจ
ฉันอยากให้คุณช่วยเรื่องแชดกับเอิร์ล
มีปัญหาอะไรเหรอ
พวกแกเข้ากับคนอื่นไม่ค่อยได้
ฉันคิดว่าเข้าใจแชดแล้ว
แต่บอกตรงๆ เอิร์ลรับมือยาก
เด็กผู้ชายก็แบบนี้แหละครับ
คุณไวแอตต์ มันมากกว่านั้น
แกหาเรื่องเพื่อน ล้อเด็กคนอื่นๆ
แล้วไม่มีใครยอมขอโทษ
ที่โรงเรียนอื่น ผมไม่เคยมีปัญหา
ครูส่วนใหญ่อาจกลัวเกินกว่าจะพูดอะไร
คุณแทตเชอร์
น้องชายผมเพิ่งมาถึง แต่คุณบ่นแล้วเนี่ยนะ
- คุณแทตเชอร์ส่งโทรเลขไป - จริงเหรอ
ใช่ บอกว่าเธอมีปัญหากับลูกชายฉัน
นายไม่ต้องไปฟังเธอ
- ต้องฟังสิคะ - แต่ถ้ามันมีปัญหา...
ปัญหาก็คือนายยืนพูดตรงนี้แทนที่จะไปทำงาน
รีบไปที่โต๊ะ แล้วทำงานตามที่ฉันจ้างซะ
คุณแทตเชอร์
เป็นไปได้ไหมว่าคุณไม่เหมาะ จะสอนในเมืองทางรถไฟ
โฮป แวลเลย์ไม่ใช่เมืองทางรถไฟ
และไม่ว่าคุณจะคิดยังไง คุณไม่ได้คุมที่นี่
ระวังปากหน่อย
ฉันไม่ยอมคนพาล คุณไวแอตต์
ไม่ว่าจะตัวใหญ่หรือเล็ก
- สวยมากครับ คุณโคลเตอร์ - ขอบใจ เจสซี่
ฉันต้องเดินทางบ่อยๆ หลังทำสัญญาใหม่
มันต้องมีประโยชน์แน่นอน
สัปดาห์หน้าผมจะพาคลาร่าไปงานออกร้าน
- ผมขอยืมได้ไหม - ไม่มีทาง
ลีคะ
(ฟอร์ด)
คุณซื้อรถ
เกรงว่าคุณจะไม่ใช่ผู้หญิง คนเดียวในชีวิตผมแล้ว
ฉันตื่นเต้นที่สุดที่คุณซื้อรถ
แถมจังหวะก็เหมาะเหม็ง
รอจนคุณได้ข่าวก่อนเถอะ
ดอตตี้ชอบภาพสเกตช์ชุดล่าสุดที่ฉันวาดมาก
เป็นทางการแล้ว
อะไรเป็นทางการ
อะไรเหรอ
เธอจ้างฉันทำงานที่ร้านเสื้อผ้า
แล้วมันเกี่ยวอะไรกับรถคันใหม่ผม
ดอตตี้อยากให้ฉันเริ่มงานทันที
คุณต้องขับพาฉันไปซื้อผ้าที่บักซ์ตัน
ตอนนี้ผ้าแพรแข็งเป็นที่นิยม
คุณโยสต์ไม่มีขายที่ร้านพาณิชย์เหรอ
คุณโยสต์ที่รัก เกรงว่าเขาจะแยกผ้ากับลูกกวาดไม่ออก
โอเค คืออย่างนี้ เรื่องนั้นน่ะ
ผมก็อยากช่วย แต่งานผมมีล้นมือ
งานฉันไม่ล้นมือนะ
คุณสอนฉันขับรถได้
ผมบอกคุณไปแล้วว่าเช้านี้ผมยุ่ง...
งั้นเราจะเริ่มตอนคุณพักเที่ยง
อะไรนะ
ไม่อยากเชื่อว่าฉันจะพูดแบบนี้ แต่ฉันอยากให้มีจานให้ล้างเพิ่ม
ผมผ่านโรงอาหารก่อนมาที่นี่ คนต่อแถวกันยาวเชียว
แถวยาวๆ นั่นส่งผลกระทบต่อธุรกิจฉัน
ถ้าคุณอยากลดค่าใช้จ่าย ก็เลิกจ้างคาร์สันสิ
ฉันจะไม่ไล่คนออกแค่เพราะฉันลำบาก
อีกอย่าง เขาเสนอตัวจะลาออกแล้วด้วย แต่ฉันไม่ยอม
เขาเป็นคนดี
ผมไม่อยากพูดอะไร แต่ผมเห็นคาร์สันคุย
กับคนที่ผมไม่เคยเห็นหน้ามาก่อน
บอกว่าเป็นเพื่อนจากทางรถไฟ
เขาก็มีชีวิตส่วนตัวได้น่า
น่าจะเป็นปัญหาน่ะสิ
- คุณอาจคิดมากไป - ผมรู้จักคนอย่างคาร์สัน
ผมเคยเป็นคนอย่างเขา
ต่อให้คาร์สันมีประวัติ คนเราก็เปลี่ยนกันได้
ไม่มากหรอก
ไม่เหรอ
ดูคุณสิ
คุณบอกว่าจำได้ว่าฝังบัญชีไว้ตรงไหน
ฉันจำได้น่า ไม่มากก็น้อย ต้นไม้มันดูเหมือนกันหมดนี่
มันต้องมีจุดสังเกตสักที่
ฉันจำได้แล้ว ฉันจำได้ว่าเห็นเทือกเขาแนช
- ก็ยังดี - ไม่ เดี๋ยวก่อน
- หรือเป็นเทือกเขานาเปียร์หรือนาโปลี - นาโปลีอยู่อิตาลี
- อย่างน้อย มันก็ไม่ได้อยู่อิตาลี - คุณแน่ใจนะ
- อย่าใช้น้ำเสียงนั้นกับฉัน - ผมจะใช้น้ำเสียงไหนก็ได้
มีปัญหาหรือเปล่า
ไม่ครับ ไม่มีเลย
ถ้าเป็นคุณ ผมจะไม่ลองเสี่ยง
สุ้มเสียงคุณสุภาพสตรีดูเครียดๆ
- สบายดีไหม คุณผู้หญิง - อันที่จริงก็ไม่ค่ะ
ฉันไม่เคยเครียดเท่านี้มาก่อน
หยุดพูดเถอะ
ชายคนนี้ลักพาตัวฉันมา เขาไม่ยอมปล่อยฉันไป
เธอโกหก ผมเป็นนายอำเภอ
- เขาต่างหากที่โกหก - ผมจะเอาตราให้ดู
ห้ามขยับ จนกว่าผมจะบอก
ถูกต้อง พ่อคนเก่ง จนกว่าเขาจะบอก
จงฟังให้ดี ถ้ายังไม่อยากเป็นอะไรไป
แหมๆ ดูท่าวันนี้โชคจะเข้าข้าง
ธนาคารให้เงินค่าหัวถ้าพาคุณกลับไปได้
ไม่ใช่ฉันนะ บอกเขา บอกเขาไปสิว่าไม่ใช่
- ไม่ใช่เธอหรอก - เห็นไหม
- ในรูปปากไม่สว่างเท่านี้ - คุณนี่
มัดเขาซะ
ทำอะไรสักอย่างสิ
ข้อหาขัดขวางเจ้าพนักงานนี่หนักพอสมควรนะ
- ผมยอมเสี่ยง - ไม่เห็นได้ผล
ขอบคุณที่บอก
ถ้าไม่เป็นเพราะคุณ เราก็ไม่ต้องซวยกันหรอก
คุณเป็นคนให้การเท็จ จำได้ไหม
- เลิกพูดแล้วมัดเขาซะที - ขอเวลาเราเดี๋ยวสิ
ฉันน่าจะเอากระทะฟาดคุณตอนที่ยังมีโอกาส
บอกอะไรให้ ผมจะให้โอกาสคุณอีกที
พนันห้าเหรียญว่าคุณจะพลาด
มันต้องรู้สึกดีแน่ๆ ตอนฉันได้กินเงินคุณ
เอาสิ ลองเลย
มา ผมมัดเขาเอง
คุณแรงเยอะกว่าที่คิด แต่คุณติดเงินผมห้าเหรียญ
- ฉันเป็นคนชกเขานะ - ก็จริง แต่คุณเล็งผมนี่
- คุณมีคำตอบสำหรับทุกเรื่อง ใช่ไหมเนี่ย - ไปจากที่นี่กันเถอะ
นี่ๆ
ฉันรู้ว่าเราเริ่มต้นกันไม่ดี
- คิดงั้นเหรอ - และฉันขอโทษ
ขอโทษสำหรับทุกอย่างที่พูดไป คุณแค่ทำตามหน้าที่
แปลว่าคุณจะเลิกพยายามหนีใช่ไหม
ใช่ ฉันรับปาก
- ไม่รู้มันมีค่าอะไรไหม - แต่ก่อนก็ไม่ แต่ว่า
ตอนนี้มีแล้ว
เห่าสิ เจ้าหนู
เห่าๆ
เก่งมาก
- มันฉลาดนะ - ไม่รู้สิ
เมื่อคืนมันเคี้ยวการ์ดเบสบอลฉัน
นายมีการ์ดเบสบอลเหรอ ฉันรักเบสบอล
โคดี้ เอาการ์ดเบสบอลให้แชดดูสิจ๊ะ
ได้ครับ
นายอยากมากินข้าวเย็นไหม เรามีสปาเกตตี
- ไม่ได้ - ทำไมล่ะ
ฉันต้องไปแถวสระน้ำกับพี่
ฉันว่าคุณอบิเกลคงไม่ว่าถ้าเอิร์ลมากินด้วย
ผมเกลียดสปาเกตตี มาเร็ว
แชด
เธอไม่จำเป็นต้องทำตามที่พี่ชายบอกทุกอย่าง
เอิร์ลไม่ได้เป็นแค่พี่ชาย เขาเป็นเพื่อนสนิทผม
ถูกต้อง อย่ามายุ่งกับเรา
แค่เพราะเขาเป็นเพื่อนสนิทเธอ ไม่ได้แปลว่าเธอมีเพื่อนอีกไม่ได้
บอกให้ไปไง
แต่มีเพื่อนคนอื่นมันผิดตรงไหน
นายจะฟังเธอ หรือนายจะฟังฉัน
แชด
ฉันคุยกับพ่อเธอแล้ว การยืนหยัดเพื่อสิ่งที่ต้องการไม่ผิดนะ
ผมบอกให้คุณอย่ามายุ่ง
- ฉันรู้ว่าคุณไม่ได้มากินข้าว - คุณคิดถูก
ฉันก็อยากอยู่คุย คุณไวแอตต์ แต่เผอิญว่าฉันยุ่ง
เกือบหลอกผมได้แน่ะ
ที่ฉันไม่มีลูกค้าก็เป็นเพราะคุณเปิดโรงอาหาร
และลดราคาเพื่อบีบให้ฉันเลิกกิจการ
- ผมมีข้อเสนอมาให้ - ฉันไม่สนใจ
นักธุรกิจที่ดีไม่เดินหนีข้อเสนอ โดยไม่แม้แต่จะฟังก่อน
เธอทำแน่ ถ้าคนที่เสนอคือคนที่เธอไม่ไว้ใจ
ฟังนะ
ผมรู้ว่าเราเห็นต่างกัน แต่ยังพอมีเวลาให้แก้ไข
คุณคิดอะไรไว้ล่ะ
จำได้ไหมที่คุณลดภาษีให้ผม 20 เปอร์เซ็นต์
ได้ คุณตอบแทนข้อเสนอฉัน
ด้วยการคืนตำแหน่งนายกเทศมนตรีให้กาวเวน
ผมอาจจะชดใช้เรื่องนั้นได้
ถ้าเกิดผมปิดโรงอาหารล่ะ
คุณจะทำงั้นเหรอ
ถ้าคุณแบ่งรายได้ให้ผม 20 เปอร์เซ็นต์
ก็เป็นอันหายกัน
ฉันมีความคิดที่ดีกว่านั้น
คุณออกไปจากร้านฉันเดี๋ยวนี้
โลกนี้มันโหดร้าย คุณนายสแตนตัน
คุณต้องจัดการ...
หรือไม่ก็เป็นเหยื่อซะเอง
ฉันขอยอมเสี่ยง
คุณเล็งแม่นใช้ได้
ครับ เรื่องนี้อยู่ที่ข้อมือ
อบิเกลก็พูดแบบนั้น เธอปาลูกดอกเก่งยิ่งกว่าใคร
เธอเป็นผู้หญิงเก่งหลายด้าน
แต่มีจุดอ่อนอยู่ข้อหนึ่ง
เธอเชื่อใจคนมากเกินไป
คุณหมายถึงเธอเชื่อใจผมมากเกิน
ผมว่าเพื่อนคุณไม่ได้ทำงานให้ทางรถไฟ
ผมไม่สนว่าคุณคิดยังไง
อบิเกลใจดีเกินกว่าจะถามซอกแซก แต่ผมไม่
ผมจะไม่หยุดจนกว่าจะได้คำตอบ
นี่คือคำขู่เหรอ
จะคิดว่ามันคืออะไรก็เชิญ
ผมซึ้งใจที่คุณเป็นห่วง
เชื่อไหมล่ะว่าเขามีหน้ามาขอแบ่งกำไรกับฉัน
เรย์ ไวแอตต์คิดว่าตัวเองคุมเมืองนี้
เพราะเฮนรี่ กาวเวนยอมให้ทำ
บางครั้งฉันก็หวังให้ทางรถไฟ ไม่เคยมาโฮป แวลเลย์
ไม่ได้มีแค่คุณคนเดียว
- ชาเพิ่มไหมคะ - ดีเลย
เอลิซาเบธ เป็นอะไรไป
หน่วยตำรวจม้าโดนลอบโจมตี ณ เขตแดนทางเหนือ
ตำรวจสองนายเสียชีวิต
ฉันรู้ว่ามันยาก
แต่คุณจะอ่านเจอเรื่องแบบนี้ ในหน้าหนังสือพิมพ์อีกเยอะ
ฉันไม่รู้ว่าจะมีวันชินไหม
เราไม่สมควรชินชากับมัน
แจ็กกลับบ้านมายังไงก็ไม่เร็วพอ
ฉันรู้
(ร้านเหล้าอาชาขาว)
มีข่าวจากเมดฟอร์ด ฟอลส์ไหม
ไม่ เดลเป็นมือปืนที่ไว้ใจได้
ผมว่าไม่มีอะไรต้องห่วง
นอกจากคุณห่วงเรื่องอะไรอยู่
ก็อาจรอบคอบกว่านี้ถ้ามาปรึกษากัน
ก่อนตัดสินใจลงมือ
เรื่องนี้เป็นปัญหาคุณตั้งแต่แรก ฉะนั้นผมว่าคุณไม่มีสิทธิ์
มาบ่นว่าผมเลือกเก็บกวาดด้วยวิธีไหน
ผมไม่ได้บ่น แค่ตั้งข้อสังเกต
ผมช่วยให้คุณไม่ต้องเข้าคุก เฮนรี่
ผมทำให้คุณได้งานเดิมคืนมา
อย่าได้ลืมเป็นอันขาด
ครูว่าแชดจะอยากมาดูการ์ดเบสบอลผมไหม
ฉันว่าก็น่าลองถามดู
เละตุ้มเป๊ะเลย
เธอเป็นคนทำ
ผมเหรอ ไม่มีทาง
แชด บอกมาได้ไหมว่าเกิดอะไรขึ้น
ผมไม่รู้
ฉันเหลืออดแล้วนะ
เธอต้องบอกมาเดี๋ยวนี้ว่าเป็นฝีมือใคร
ไม่งั้นฉันไล่เธอออกทั้งคู่
เอิร์ล
เงียบซะ แชด
เธอมีโอกาสอีกหนให้ขอโทษและเก็บกวาด
ผมบอกไปแล้ว ไวแอตต์ไม่ขอโทษ
งั้นพวกเธอสองคนเชิญกลับไปเดี๋ยวนี้
ผมไม่เดือดร้อน
วันนี้จะงดเรียนหรือเปล่าครับ
เปล่าจ้ะ
วันนี้เราจะเรียนข้างนอก สัมผัสอากาศบริสุทธิ์น่ะ
มาเถอะ
ก่อนคุณจะขับรถ คุณต้องเรียนพื้นฐานก่อน
ลี ฉันพอรู้พื้นฐานน่า
เหยียบแป้น หมุนพวงมาลัยและไปได้
- ที่จริง มันมีสามแป้น - ง่ายจะตาย
ไม่ๆ มันซับซ้อนกว่านั้น
แต่ฉันต้องไปบักซ์ตันก่อนร้านขายผ้าจะปิด
แต่ร้านจะเปิดวันพรุ่งนี้
และวันถัดจากนั้น และวันถัดจากนั้นอีก
ลี ฉันว่าคุณไม่เข้าใจว่าเรื่องนี้สำคัญกับฉันแค่ไหน
ฉันพยายามอย่างมากเพื่อให้ดอตตี้ประทับใจ
ฉันร่างแบบเสื้อผ้าเป็นโหลๆ
แก้ไขมันซ้ำแล้วซ้ำเล่า
เพื่อให้เธอพิจารณาฉันจริงจัง
ฉันไม่อยากให้เธอคิดว่าฉันทำตามที่สัญญาไม่ได้
คุณอาจจะสัญญามากเกิน และเร็วเกินไป
ฉันว่าคุณกำลังทำให้มันยากกว่าที่ต้องเป็น
คุณขอให้ผมสอนขับรถ
คุณต้องฟังที่ผมบอก ไม่งั้นผมจะกลับไปทำงาน...
- ฉันจะฟังคุณทุกคำ - ขอแบบลายลักษณ์อักษรได้ไหม
รถคันใหม่เหรอ
ใช่ๆ เพิ่งได้มาเมื่อวาน
กี่แรงม้าครับ
คุณเชเพิร์ด มันจะมีม้าได้ไงล่ะคะ
ดูท่าเขาจะรู้น้อยกว่าฉันอีก
ผมกำลังสอนภรรยาขับรถ
ที่จริง เราต้องรีบเรียนต่อแล้ว ขอตัวก่อนนะคะ
แน่นอน อย่าให้ผมรบกวนเลย
ทีนี้ เมื่อกี้เราถึงไหนกัน
คุณบอกว่าลูกชายผมทำเหรอ
ฉันพิสูจน์อะไรไม่ได้
แต่คุณน่าจะมาเห็นสีหน้าแชด
แกเป็นเด็กดี คุณไวแอตต์ แต่แกทำตามพี่ชายทุกอย่าง
ผมเข้าใจความรู้สึกดี
ฉันก็คิดว่าอาจเป็นอย่างนั้น
ผมขอโทษจริงๆ ผมจะชดใช้ค่าเสียหายให้
ไม่ใช่ค่ะ ไม่ใช่ นี่ไม่ใช่เรื่องเงิน
ฉันคืบหน้ากับแชดไปมาก แต่เอิร์ลโมโหอยู่
และแกจะเป็นแบบนั้นต่อไป ถ้าคุณไม่ช่วยแก
ยังไงครับ
คุณต้องคุยกับแก เรื่องสิ่งที่เกิดขึ้นกับแม่แก
ไม่มีเรื่องอะไรให้พูด เธอทิ้งผมไปเมื่อห้าปีก่อน
เอิร์ลเจ็บปวดนะคะ
ฉันเห็นตอนแกมาเรียน
แชดเริ่มจะปล่อยวาง และคบเพื่อนใหม่
แต่เอิร์ลกลัวว่าแกจะโดนทอดทิ้งอีกครั้ง
แกเลยรังแกน้องชายและเด็กๆ คนอื่น
ผมไม่คิดว่าเรื่องมันจะแย่ขนาดนี้
มันแย่ค่ะ
และบอกตรงๆ คุณเท่านั้นที่หยุดมันได้
- เจอแล้ว - ส่งมานี่
คุณรับปากกับผมไม่ใช่เหรอ
ใช่ แต่ฉันไม่ได้บอกว่ารับปากว่าอะไร
ฉันขอโทษ แต่ฉันยอมให้คุณ พาตัวไปโฮป แวลเลย์ไม่ได้
โอเค งั้นคุณมีแผนยังไง
คุณจะยึดหลักฐาน ควบม้าหนีไป
แล้วภาวนาว่าไวแอตต์จะไม่ตามหาตัวงั้นเหรอ
ใช่ ก็ฟังดูดีทีเดียว
น่าเสียดายที่มันจะไม่ได้ผล
มันต้องได้ผลแน่
ไม่ ใจคุณไม่กล้าพอ
กล้าพอสิ ฉันยิงคุณแน่ถ้าต้องทำ
ก็เอาเลยสิ
ฉันยิงนะ
ฉันสาบาน ฉันจะยิงคุณ ฉันจะทำจริงๆ
คอยดูสิ
เอาเลย ลั่นไกซะ
คุณพูดถูก
- ฉันยิงคุณไม่ได้ ต่อให้อยากทำ - ผมรู้
แต่ผมก็ไม่ยอมเสี่ยง
ปืนไม่มีลูกกระสุน แต่คุณก็ไม่พูดอะไรเหรอ
ก็แบบนี้สนุกกว่า
คุณมันกวนโมโหที่สุด ฉันน่าจะยิงคุณซะ
ไม่ต้องมาบอกให้เงียบ
- เราควรรีบหนีไป - ผมมีความคิดที่ดีกว่านั้น
เอาแล้วไง เร็วเข้า เร็ว
ฉันไม่ได้ตั้งใจจะฆ่าเขา
เขาไม่ยอมปล่อยฉัน
คุณทำให้งานผมสบายขึ้น คุณฟอสเตอร์
ฉันรู้จักคุณเหรอ
เอาเป็นว่าเรามีเพื่อนคนเดียวกัน เรย์ ไวแอตต์
แต่ถึงเวลาสะบั้นมิตรภาพ
คุณจะทำอะไรน่ะ
ก็แค่ทำงาน
ไม่ใช่เรื่องส่วนตัว
รอจะทำอย่างนี้มานานแล้ว
เราจะเอาเขาส่งตัวที่ว่าการอำเภอ
นี่
เราเข้าขากันดีเลยนะ
มาเร็ว
(อบิเกลคาเฟ่เปิด)
ฉันรู้สึกผิดที่ไล่พวกแกออก แต่จะให้ฉันทำยังไง
ฉันต้องปกป้องเด็กคนอื่น
ถูกต้อง
เอลิซาเบธ แชดกับเอิร์ลมีทางเลือก
พวกแกยอมรับสิ่งที่ทำไปและขอโทษก็ได้
แต่พวกแกไม่ทำ
คุณคุยกับพ่อพวกแกแล้ว ตอนนี้มันก็ขึ้นอยู่กับเขา
หนังสือพิมพ์เช้านี้มีข่าวอะไรไหม
ไม่มีเรื่องเขตแดนทางเหนือ
แต่วัวของคุณนายวีลเลอร์ ชนะประกวดได้รางวัลที่หนึ่ง
นั่นสิข่าวที่ฉันชอบ
ฉันอยากได้ชาสักถ้วย
- โรสแมรี่ เป็นอะไรหรือเปล่า - เกิดอะไรขึ้น
ทำไมร้านพาณิชย์ต้องตั้งอยู่กลางถนน
- ก็ไม่ใช่นะ - มันเหมือนอย่างนั้นนี่นา
ขอบอกเลยนะ ขับรถซับซ้อนกว่าขี่ม้าหลายขุม
เดี๋ยวนะ
นี่คุณเกือบขับรถคันใหม่ของลีชนร้านพาณิชย์เหรอ
คุณหัดขับรถตั้งแต่เมื่อไร
ลีสอนฉันอยู่น่ะ
เขาต้องไม่พอใจแน่ๆ
พอรู้ว่าฉันเกือบชนร้านพาณิชย์...
กับเกวียน
และไก่ของเคที่ เบรย์แมน
สภาเมืองต้องพิจารณาเรื่องขยายพื้นที่ถนนจริงๆ
ที่รัก ขอผมคุยด้วยหน่อย
- ฉันจะไปชงชา - ฉันช่วยค่ะ
ก่อนคุณจะพูดอะไร ฉันอยากให้คุณรู้ว่าฉันไม่ผิด
จริงเหรอ
รถมันบังคับให้คุณไปนั่งจับพวงมาลัยหรือไง
ลี โคลเตอร์ ฉันไม่จำเป็นต้องทำตามที่คุณสั่ง
- คุณไม่ใช่เจ้านายฉัน - ผมน่าจะเป็น
มาแล้วจ้ะ
คุณถอนคำพูดเดี๋ยวนี้นะ
ไม่
ก็ได้
งั้นก็จบ
ฉันจะอยู่บ้านเอลิซาเบธจนกว่าคุณจะสำนึก
- จริงเหรอ - จริงสิ
ก็ได้ เชิญเลย
ก็ได้ ฉันไปแน่
พี่ทำให้ฉันโดนไล่ออกทั้งๆ ที่ไม่ได้ทำอะไร
นายน่าจะขอบใจฉัน
ฉันชอบโรงเรียนนะ เอิร์ล
เรามีกันและกัน แค่นั้นก็พอแล้ว
ไม่ มันไม่พอ สำหรับฉันแล้วไม่พอ
งั้นทำไมนายไม่ไปซะล่ะ ไปสิ เหมือนอย่างแม่ไง
ฉันไม่ต้องการแม่ และฉันก็ไม่ต้องการนาย
พี่ไม่ได้พูดจริง
ฉันพูดจริง
ไม่จริงซะหน่อย
พ่อไปเจอครูแทตเชอร์มา เธอให้พ่อดูว่าลูกทำอะไรไป
อยากบอกไหมว่าเกิดอะไรขึ้น
บอกพ่อไปสิ
ฟังนะ ลูก
พ่อรู้ว่าลูกโมโห และพ่อก็ไม่โทษลูก
แต่ถ้าลูกอยากโมโหใคร
โมโหพ่อเถอะ
ตลอดเวลาที่่ผ่านมาพวกลูกโกรธแม่
ที่ทิ้งลูก แต่ความจริงแล้ว แม่ไม่ได้ทิ้งลูก
แม่ทิ้งพ่อต่างหาก
ลูกแค่โดนหางเลขไปด้วย
พ่อรู้ว่าไม่ค่อยอยู่บ้าน และพ่อขอโทษ
นับตั้งแต่นี้ไป พ่อจะอยู่ที่นี่กับลูก
เราน่าจะคุยเรื่องนี้กันตั้งนานแล้ว
เวลาอย่างนี้ฉันนึกว่าคุณจะทำงานหลังโต๊ะ
ทำข้อตกลงที่ให้ผลประโยชน์กับทางรถไฟ
ไปเถอะ อบิเกล ผมยุ่งอยู่
- ท่าทางคุณดูไม่ยุ่ง - ท่าทางภายนอกก็หลอกตาได้
ฉันว่าเหมือนคุณคิดเปลี่ยนใจ
เรื่องโดนเรย์ ไวแอตต์ซื้อตัว
ขอนั่งดื่มเงียบๆ ไม่ได้หรือไง
เฮนรี่ นี่ถ้าฉันไม่รู้ดีกว่านี้ ฉันคงนึกว่าคุณรู้สึกผิด
ข้อตกลงของผมกับไวแอตต์ ไม่ใช่ธุระกงการอะไรของคุณ
ทำไมไม่สู้กับเขาล่ะ มันยังไม่สายเกินไปนะ
อาจจะสายหรืออาจจะไม่
มีเรื่องอะไรหรือเปล่า
อย่ามายุ่งน่า อบิเกล
บางครั้ง ฉันก็ไม่เข้าใจผู้ชายคนนั้นเลย
บอกว่าฉันทำอะไรได้ ทำไม่ได้
ถ้าเขาคิดจะทำเหมือนฉันเป็นลูกจ้างคนหนึ่งล่ะก็
คิดใหม่ได้นะ
มานอนที่นี่จะไม่ช่วยแก้ปัญหา
คุณต้องคุยกับลี เห็นแก่ชีวิตแต่งงาน
กับหมอนฉัน
ไม่มีเรื่องอะไรให้คุย ลีทำเกินไปชัดๆ
ทำเกินไปเหรอ
คุณขับรถคันใหม่เขาก่อนที่คุณจะพร้อม
คุณเกือบขับชนตึก เกือบจะทับไก่
แล้วพยายามโทษว่าเขาผิด
คุณเข้าข้างลีเหรอ
คนที่มีเหตุผลก็ต้องเข้าข้างเขา
คุณจะบอกว่าฉันไร้เหตุผลเหรอ
ฉันแค่จะบอกว่าบางครั้ง คุณก็...
ช่างเรียกร้อง หัวรั้นและไม่เห็นคุณค่าเขา
อะไรนะ
ลีทำทุกอย่างเพื่อคุณ แต่คุณไม่เคยสำนึก
ไม่จริงซะหน่อย ฉันทำอะไรเองตั้งเยอะ
คุณเคยหยุดคิดบ้างไหม ว่าคุณอาจจะไม่ถูกเสมอไป
ว่าบางที คุณก็อาจเป็นคนที่...
น่ารำคาญ
โรสแมรี่ คุณโชคดีมากที่มีผู้ชายอย่างลีเป็นสามี
แหม
ต้องพูดแรงขนาดนี้ด้วยเหรอ
เพื่อนมีไว้ทำไมล่ะคะ
แสดงว่าเราต้องเป็นเพื่อนที่ดีต่อกันมากๆ
คุณเชื่อเถอะ ทีนี้นอนซะ
มองหาอะไรอยู่
ความจริง
ผมขยันทำงานและทำตามหน้าที่ คุณรู้แค่นั้นก็พอ
คุณไม่มีเอกสาร ไม่มีบัตรยืนยัน ไม่มีอะไรเลย
จากประสบการณ์
คนที่ไม่มีอะไรเลยคือคนที่พยายามปิดบังบางอย่าง
คุณออกไปได้แล้ว
ทุกคนมีบาปทั้งนั้น เชเพิร์ด
จำเอาไว้ให้ดี
ผมไม่มีวันลืมลง
คุณคงมาเอาของสินะ
ที่จริง
ฉันมาขอโทษ
พูดจริงเหรอ
จริงค่ะ
การยอมรับว่าผิดไม่เคยเป็นเรื่องง่ายสำหรับฉัน
ก็...
- ไม่ว่าสำหรับใครก็ไม่ง่าย - ค่ะ
นกน้อยช่วยให้ฉันสำนึก ว่าฉันไม่สนใจความรู้สึกคุณ
และเห็นแก่ตัว
และอีกหลายอย่างที่เราไม่จำเป็น ต้องลงรายละเอียดตอนนี้
แต่ความจริงก็คือ
เธอพูดถูก
ฉันไม่เห็นค่าของคุณ ลี
ฉันไม่ได้ฟังคุณตลอด
ฉันไม่ได้เคารพคุณเสมออย่างที่ควรเคารพ
มานี่มา
ฉันไม่ได้บอกว่าแค่นี้มันจะพอ แต่ว่า...
บอกเลยนะคะ
คุณคือสิ่งดีที่สุดที่ฉันเคยพบมา
ขอบคุณครับ
ผมเองก็บอกคุณไม่พอเหมือนกัน
(อบิเกลคาเฟ่)
แฟรงก์ คุณล้ำเส้นไปแล้ว
- ผมแค่พยายามปกป้องคุณ - ด้วยการงัดห้องคาร์สันเนี่ยนะ
- เขาปิดบังอะไรบางอย่าง - คุณไม่รู้ซะหน่อย
อบิเกล
- เขาพูดถูก - คาร์สัน ฉันขอโทษจริงๆ
ไม่เป็นไร ขอผมพูดให้จบ
ผมปิดบังบางอย่างไว้จริง
ผมเคยแต่งงาน และภรรยาผมคือทุกอย่าง
ผมมีความสุขยิ่งกว่าใครในโลก
แต่แล้วเธอก็ป่วย
เธอป่วยอยู่นานมาก
พอเธอจากไป ผมไม่รู้ว่าตัวเองจะอยู่ได้ยังไง
ผมก็เลยจากมา
พยายามลืมทุกสิ่งที่เกิดขึ้น เริ่มต้นชีวิตใหม่
ผมไม่พูดถึงเรื่องนี้
ผมพูดไม่ออก
ผมไม่โทษศาสนาจารย์โฮแกนที่ทำแบบนั้น
ผมเข้าใจว่าผมต้อง...
บอกเรื่องนี้กับคุณ
บอกว่าผมเป็นใคร ทำไมถึงมาที่นี่ คุณจะได้ไม่กังวล
ทีนี้คุณรู้ความจริงแล้ว
ขอบคุณนะคะ
ฉันสัญญาว่าถ้าคุณไม่อยากคุย เราก็ไม่ต้องคุยเรื่องนี้
ผมขอบคุณมาก
ฉันไปดูโคดี้เตรียมตัวก่อนดีกว่า
ขอตัวนะคะ หนุ่มๆ
แล้ว
เราโอเคกันนะครับ
ก็ในตอนนี้
เด็กๆ กับผมว่าจะเริ่มลงมือก่อนเวลา
เห็นแล้วค่ะ
พวกเราซ่อมแซมทุกอย่าง
ซึ่งเธอทำได้ดีมาก ขอบคุณนะจ๊ะ
ต้องขอบคุณคุณต่างหาก
ผมทำตามคำแนะนำและคุยกับเด็กๆ เรื่องแม่แก
ผมว่าพวกแกเข้าใจดีขึ้นแล้ว
ผมคุยกับเรย์ พี่ชายผม ผมบอกเขาว่า
ผมจะไม่เดินทางออกนอกเมืองอีก
เพราะผมต้องอยู่กับลูกชาย
เขาฟังคุณไหมคะ
พี่เขาฟัง แน่ล่ะ
ผมตกงาน แต่ว่า
ผมได้ครอบครัวคืนมา
ถ้าฉันรู้จักใครแถวนี้ เดี๋ยวคุณก็ได้งานใหม่ทำค่ะ
คุณใจดีมาก
ขอเวลาสิบนาที เราจะเก็บกวาดให้เสร็จ คุณจะได้เริ่มสอน
ฉันจะรอข้างนอกค่ะ
ครูแทตเชอร์ครับ
ผมอยากจะ...
ผมคงควรจะ...
ผมพยายามจะบอกว่า...
ผมขอโทษจริงๆ สำหรับทุกอย่างที่ทำไป
ผมก็ขอโทษด้วย
มันมีความหมายกับฉันมาก
แปลว่าเรากลับมาเรียนได้ใช่ไหม
มันแปลว่าอย่างนั้นเลยจ้ะ
ดูสิ
สำหรับคนที่ควรจะตายแล้ว พวกเขาดูมีชีวิตชีวามากทีเดียว
หุบปากซะ ผมจัดการเอง
ผมก็อยากแนะนำนะ แต่พวกคุณรู้จักเธอดี
เกรงว่าผมยังไม่รู้จัก
อุตส่าห์คิดว่าคุณจะโกหกเก่งกว่านี้
เฮนรี่
คุณจะบอกว่าไม่รู้จักเธอเหมือนกันเหรอ
ใครสักคนบอกเราทีว่านี่มันเรื่องอะไรกัน
ผมพูดสั้นๆ แล้วกัน พวกคุณสองคนถูกจับแล้ว
ถูกจับเหรอ ข้อหาอะไร
ติดสินบน ขัดขวางกระบวนการยุติธรรม พยายามฆ่า...
มีอีกเยอะ แต่เอาแค่นี้ก่อน
เรามีบัญชีธนาคารที่พิสูจน์ว่าคุณกาวเวนผิด
และคุณให้เงินเป็นค่าปิดปากฉัน
คุณมีแค่ข้อกล่าวหา
ปล่อยให้ผู้พิพากษาตัดสินแล้วกัน
บิล
ผมจะมอบหลักฐานให้ทางการ
- คุณช่วยพูดกับผู้พิพากษาให้หน่อยนะ - ผมไม่รับปาก เฮนรี่
ไอ้คนขี้ขลาด
ก็อาจจะใช่
เงินมันก็อย่างหนึ่ง
แต่คุณทำเกินไป
ฉันจะไม่ยอมเสียทุกอย่างที่ทำมาเพราะแก
จับคุณเข้าคุกหรือขุดหลุมฝัง ไม่ต่างอะไรกันสำหรับผม
เฮนรี่ คุณเป็นอะไรหรือเปล่า
การสำนึกผิดก็มีราคาของมันสินะ
(สถานีตำรวจม้านอร์ทเวสต์)
คุณไม่คิดจะขังฉันใช่ไหม
ผมว่านั่นคือหน้าที่นายอำเภอ
หมายความว่าไง เราอุตส่าห์ร่วมเป็นร่วมตายกันมา
โดยเฉพาะหลังจากเราร่วมเป็นร่วมตายกันมา
ฉันอาจจะดูผิดไป แต่...
ฉันนึกว่าฉันมีความหมายกับคุณ
นึกว่าระหว่างเรามีอะไร
มีสิ
มันเรียกว่าลูกกรง
อบิเกล คุณกาวเวนเป็นไงบ้าง
นอกจากอารมณ์ที่บูด
เฟธบอกว่าก็มีแผลฟกช้ำเล็กน้อย
พักสักหน่อย เขาก็สบายดี บิล
ฉันกำลังจะไปหาพอดี
- เรื่องอะไรเหรอ - เฮนรี่
ฉันรู้ว่าเขาผิดจริง
แต่เขาก็พยายามห้ามไม่ให้ไวแอตต์ยิงคุณ
หวังว่าคุณจะบอกผู้พิพากษา
มันก็คงไม่ใช่คำแรกที่ผมพูด
แต่ผมไม่ลืมหรอกน่า
พอคุณกาวเวนเข้าคุก คุณก็เป็นนายกเทศมนตรีอีกใช่ไหม
สงสัยจะเป็นชะตากรรมฉัน
รักษาตัวล่ะ เอเจ
อรุณสวัสดิ์ เคที่
อรุณสวัสดิ์ค่ะ คุณแทตเชอร์
คงไม่มีจดหมายถึงฉันใช่ไหมคะ
ที่จริง มีค่ะ
(แจ็ก ธอร์นตัน สถานีตำรวจม้านอร์ทเวสต์)
(เอลิซาเบธ แทตเชอร์ โฮป แวลเลย์ ส่งธรรมดา)
มาจากแจ็ก
เอลิซาเบธที่รัก นี่คือโอกาสแรกที่ผมได้เขียนถึงคุณ
นับตั้งแต่ผมมาถึงที่นี่
ผมจะไม่บอกคุณว่า ที่นี่เป็นยังไงให้เปลืองน้ำหมึก
ผมใช้วันเวลาส่วนใหญ่พยายามลืมมันให้สิ้น
ผมคิดถึงคุณแทน
และว่าชีวิตพวกเราจะวิเศษมากเพียงใด
เมื่อผมกลับไปรับคุณเป็นภรรยา
จงฝันถึงวันนั้นเฉกเช่นผม
ผมรักคุณสุดหัวใจ
แจ็ก
(คำบรรยายโดยปทุมจิต อธิคมกมลาศัย)